پرگٹ سنگھ

**پرگٹ سنگھ** دا جم جالندھر دے اکّ چھوٹے جہے پنڈ مٹھاپور وکھے ۵ مارچ ۱۹۶۵ نوں ماں نصیب کور دی ککھوں اتے پیؤ گردیو سنگھ دے گھر ہویا

## مڈھلی سکھیا
مڈھلی سکھیا پنڈ دے سکول توں حاصل کیتی اتے نال-نال ہاکی دی سکھیا وی اتھوں ہی حاصل کرنی شروع کیتی۔ سال ۱۹۸۲ وچ لائل پور خالصہ کالج جالندھر وچ داخلہ لیا اتے کالج دی پڑھائی شروع کیتی۔

## ہاکی دی اصلی جد وجہد
لائل پور خالصہ کالج جالندھر ہاکی دی اصلی جد وجہد شروع ہوئی۔ کالج وچ پڑھدیاں انٹر یونیورسٹی توں کمبائین یونیورسٹی اتے نال ہی جونیئر ایشیا کپ جہڑا ملیشیا وکھے ہویا وچ بھارت دی ٹیم دی نمائندگی کیتی۔ پرگٹ نے کالج دی ہاکی ٹیم دی ۱۹۸۲–۱۹۸۴ تک نمائندگی اتے کمبائین یونیورسٹی ولوں کھیڈدیاں کپتانی وی کیتی اتے نیشنل چیمپیئن شپ وچ اپنی ٹیم نوں کارٹر فائینل وچ پہنچایا۔ ادوں کمبائین یونیورسٹی وچ آؤنا بھارت دی ٹیم دی نمائندگی کرن دے برابر سمجھیا جاندا سی اتے بہتی وار ایہہ ٹیم نیشنل چیمپیئن شپ دے فائینل وچ کھیڈیا کردی سی۔
## ہیرو
جدوں پرگٹ سنگھ بھارت ولوں ہاکی کھیڈیا تاں اس وقت بھارت دی کارگزاری تھلے جا رہی سی پر اس دے باو جود پرگٹ سنگھ نے بہت وار ٹیم نوں مشکل وچوں کڈھیا۔ پرتھ (آسٹریلیا) وکھے ۱۹۸۵ وچ چیمپین ٹرافی ویلے جرمنی دے میچ دوران بھارت دی ٹیم ۱-۵ نال پچھے جا رہی سی اتے صرف ۶ منٹ بچے سن تاں پرگٹ نے اگے آ کے ۴ گول کر کے میچ برابری تے لیا کھڑا کیتا۔ اس میچ نے پرگٹ سنگھ نوں بھارت وچ ہی نہیں بلکہ دنیا وچ ہیرو بنا دتا۔ اخیرلے گول دی داستان ذکر یوگ اے جس وچ پرگٹ سنگھ نے اپنی ڈی توں بال لے کے جرمن دی ڈی تک جا کے اکلے نے ہی گول کیتا۔ اتھے ہی نہیں بلکہ اگلی چیمپین ٹرافی جہڑی کراچی وچ ۱۹۸۶ نوں کھیڈی گئی، اس وچ وی پرگٹ نے ہالینڈ دے نال میچ وچ ایہو جہے کارکردگی نال ناظرین اتے ہاکی پریمیاں دا من موہ لیا۔ اتھے اس نے ٹیم نوں ۳-۲ دے فرق نال اپنی سولو ٹرائی نال جت حاصل کروائی۔ ڈیپ ڈپھینڈر کھیڈدیاں فارورڈ لائن وچ جا کے گول کرنا کھڈاری دی ہاکی وچ مہارت درساؤندی اے جہڑی اس وقت دے کھڈاریاں وچ نہیں سی بلکہ اج-کل وی ایہو جہے کھڈاری بھارت وچ نہیں لبھدے۔

## المپک
پرگٹ سنگھ نے تن اولمپکاں وچ حصہ لیا جہڑیاں سیول وکھے ۱۹۸۸ (ساؤتھ کوریا)، بارسیلونا ۱۹۹۲ (سپین) اتے ایٹلانٹا ۱۹۹۶ (یو۔ایس۔اے۔) وچ کھیڈیاں گئیاں۔ ایہناں وچوں پچھلیاں دو اولمپکاں وچ ٹیم دا کپتان وی رہا جہڑا اکّ ریکارڈ اے۔ ایٹلانٹا دیاں۱۹۹۶ دیاں اولمپک کھیڈاں وچ پرگٹ نوں بھارت کھیڈ دل دا جھنڈا بردار ہون دا وی مان حاصل اے۔ لما سماں کھیڈ دے اچّ پدھر نوں قائم رکھنا سوکھی گل نہیں ہندی۔ اس واسطے کھڈاری نوں نظم و ضبط وچ رہنا ہندا اے تے پرگٹ اجیہے نظم و ضبط دا ہمیشہ دھارنی رہا اے۔ پرگٹ دا پدھر دا کھیڈ جیون ۱۹۸۳ وچ سلور جبلی ۱۰ نیشن کپ، ہانگ کانگ توں شروع ہویا اتے ۱۹۹۶ چیمپین ٹرافی چینئیّ تک چلیا۔ ایہناں چوداں سالاں وچ ہندوستان ہی نہیں بلکہ دنیا ہاکی وچ پرگٹ دی جھنڈی رہی۔ پرگٹ سنگھ لگپگ دو دہاکے ہندوستان دی ہاکی وچ چھایا رہا اتے اس نے ۳۱۳ قومانتری میچ کھیڈے جہڑا کہ اس وقت دا اکّ عالمی ریکارڈ سی۔

## سیوا
پرگٹ سنگھ نوں پنجابی پولیس نے بھرتی کیتا تے اس نے بطور ایس۔ پی۔ سیوا نبھائی۔ کئی وار پنجاب پولیس دی ہاکی ٹیم نوں پولیس کھیڈاں وچ جتاں حاصل کروائیاں۔

اپنے کھیڈ کریئر وچ اوہ بہت وار بھارت دی ٹیم دا کپتان رہا اتے اس دوران تن وار چار دیسی ٹورنامینٹ، اکّ واری سیف کھیڈاں، سلطان ازلان شاہ ہاکی کپ اتے اندرا گاندھی گولڈ کپ وچ اپنی ٹیم نوں جتایا۔ اس توں علاوہ اس نے ٹیم نوں چاندی دے تمغے وی جت کے دتے اتے سلطان شاہ ہاکی کپ وچ بہترین کھڈاری دا خطاب وی حاصل کیتا کیونکہ پرگٹ سنگھ دنیا دے چنگے کھڈاریاں دی پنگتی وچ کھڑا سی، اس نوں ایشیا آل سٹار الیون چنیا گیا اتے اس وچ بطور کھڈاری حصہ لیا۔ دوجی وار ۱۹۹۱ وچ اس ٹیم دی کپتانی دا مان پرگٹ سنگھ نوں حاصل اے اتے اسے انتر براعظم دنیا کپ وچ وی ٹیم نے جت حاصل کیتی۔

## ڈائریکٹر کھیڈاں پنجاب
قدرت نے اس نوں اکّ موقع دتا جدوں پنجاب سرکار نے پرگٹ سنگھ نوں ڈائریکٹر کھیڈاں پنجاب بنا دتا۔ اتھے ہاکی نوں سنبھالن اتے اس دی ترقی لئی بھرپور قدم چکے گئے۔ سکولاں اتے کالجاں وچ ہاکی دے ونگ کھولھے گئے، کھڈاریاں نوں فری کٹاں، ہاکیاں اتے ہور کھان تے رہن دے پربندھ توں علاوہ اوہناں دی پڑھائی دا وی پربندھ کیتا۔ پنجاب وچ سنتھیٹک ٹرپھاں آئیاں اتے اوہناں تے قومانتری میچ وی کروائے۔ اس ویلے دوران ہاکی دیاں بے شمار اکیڈمیاں کھلیاں۔ پرگٹ سنگھ دی لگاتار محنت صدقہ جونیئر اتے سینئر کھڈاری بھارتی ہاکی کینپاں وچ جان لگے ہن۔ ہن اوہ جالندھر کینٹ ہلکے توں ایم۔ایل۔اے۔ اے۔ ہر پنجابی نوں پرگٹ توں آس اے کہ اوہ سرکار وچ ہون تے ہاکی اتے سمچی کھیڈ نوں پرنتیجا کرن وچ بھرواں یوگدان پائیگا اتے سرکار اس ابھیاسی کھڈاری، کھیڈ پربندھک توں پورا-پورا لابھ اٹھاؤندے ہوئے پنجاب نوں پھر بھارت وچ اکّ نمبر تے لے کے آئیگی۔

## انعام
پرگٹ سنگھ نے ہندوستان دے سارے کھیڈاں نال متعلق انعام حاصل کیتے، جویں ارجنا انعام اتے پدم شری انعام ۱۹۹۸ وچ حاصل کیتا۔

## حوالے

گٹھ:بھارتی کھڈاری
گٹھ:ہاکی
گٹھ:بھارتی ہاکی کھڈاری
گٹھ:جم ۱۹۶۵
گٹھ:زندہ لوک
گٹھ:پنجاب صوبائی اسمبلی دے ممبر
گٹھ:پنجابی سیاستدان
گٹھ:جم 1965